Afrikaans: Hierdie artikel behandel die inpak van ’n dekreet deur die Kommunistiese Internasionale (Komintern) in Moskou gedurende 1928. Dit bespreek die invloed op die belangrikste kommunistiese party van daardie tyd buite die Soviet Unie, naamlik die Duitse Kommunistiese Party, maar ook die kleinste, die Kommunistiese Party van Suid-Afrika (KPSA). Beide is gekortwiek deur die rigiede doktrinêre idees wat via die Komintern deur Stalin op hulle afgeforseer is. Daar word geargumenteer dat die KPSA meer suksesvol sou gewees het indien hulle na die menings van sommige van die swart partylede sou geluister het. Dit kon die tydperk wat die KPSA in die politieke wildernis deurgebring het, aansienlik verkort het.